钦定古今图书集成/历象汇编/岁功典/第008卷 > 《四时词》胡俨
## 钦定古今图书集成/历象汇编/岁功典/第008卷 > 《四时词》胡俨

“春风吹帘斜，帘开飞柳花。美人高堂上，见此惜年华。”
年华容易随春草，一双蛾眉镜中老。

碧水泛回塘，新荷艳晓妆。看花临绮槛，爱此双鸳鸯。
鸳鸯宛转迥塘路，相对朝朝还暮暮。

秋露白如玉，梧桐坠寒绿。文犀镇锦帷，红泪销银烛。
银烛轻摇翡翠烟，孤影荧荧夜不眠。

叶落深闺静，露零宵鹤警。玉井冻无声，梦回寒夜永。
夜永铜龙漏幽咽。小窗斜转梅花月。